শাহজাহান চৌধুরী (চট্টগ্রামের রাজনীতিবিদ)

শাহজাহান চৌধুরী হলেন একজন বাংলাদেশী রাজনীতিবিদ ও সংসদ সদস্য। তিনি বাংলাদেশ জামায়াতে ইসলামীর চট্টগ্রাম মহানগরীর সাবেক আমির ও কেন্দ্রীয় কর্মপরিষদ সদস্য। তিনি ১৯৯১, ২০০১ ও ২০২৬ এ বাংলাদেশের সাধারণ নির্বাচনে সংসদ সদস্য নির্বাচিত হন।

 প্রাথমিক জীবন 
শাহজাহান চৌধুরী ১৯৫৬ সালের ৬ এপ্রিল চট্টগ্রাম জেলার সাতকানিয়ার ছমদর পাড়ায় জন্মগ্রহণ করেন। তার পিতা ওবায়দুর রহমান চৌধুরী ও মাতা ছমুদা বেগম।

শিক্ষা জীবন
শাহজাহান চৌধুরী সাতকানিয়া ছমদর পাড়া প্রাইমারি স্কুল প্রাথমিক ও  সাতকানিয়া মডেল হাই স্কুল থেকে মাধ্যমিক শিক্ষা সম্পন্ন করেন। তিনি চট্টগ্রাম সরকারি পলিটেকনিক ইনস্টিটিউট থেকে ডিপ্লোমা ইন কমার্স ও চট্টগ্রাম সরকারি সিটি কলেজ থেকে বি.কম পাশ করেন। পরবর্তী সময়ে এল.এল.বি. ডিগ্রি অর্জন করেন।

 কর্মজীবন 
শাহজাহান চৌধুরী ১৯৯১ সালে ৫ম জাতীয় সংসদ নির্বাচনে প্রথম সংসদ সদস্য নির্বাচিত হন। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী অলি আহমেদের নিকট পরাজিত হন। ২০০১ সালের তার দল বাংলাদেশ জামায়াতে ইসলামী ও বিএনপি জোটবদ্ধভাবে নির্বাচন করলেও চট্টগ্রাম-১৪ আসনে উভয় দল পৃথকভাবে নির্বাচন করে এবং তাতে শাহজাহান চৌধুরী বিজয়ী হন। ২০১৮ সালে অনুষ্ঠিত নির্বাচনে তিনি চট্টগ্রাম-১০ থেকে মনোনয়নপত্র জমা দেন, পরে বিএনপির ভাইস চেয়ারম্যান আবদুল্লাহ আল নোমানের অনুরোধে তা প্রত্যাহার করে নেন। সর্বশেষ ত্রয়োদশ জাতীয় সংসদ ও গণভোট নির্বাচন ২০২৬ এ তিনি চট্টগ্রাম ১৫ আসন থেকে সংসদ সদস্য নির্বাচিত হন।
তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:১৯৫৬-এ জন্ম
বিষয়শ্রেণী:ত্রয়োদশ জাতীয় সংসদ সদস্য